Το **Κέντρο Carso για τη Μελέτη της Ιστορίας του Μεξικού** (στα ισπανικά: Centro de Estudios de Historia de México Carso, CEHM-Carso) είναι ένα μεξικανικό πολιτιστικό ίδρυμα αφιερωμένο στην έρευνα, τη διατήρηση και τη διάδοση ιστορικών εντύπων και αρχείων του Μεξικού από τον 18ο αιώνα έως τον 20ο αιώνα. Ανήκει στο Ίδρυμα Κάρλος Σλιμ (Fundación Carlos Slim) και βρίσκεται στο Χιμαλίστακ, στα νότια της Πόλης του Μεξικού. Ιδρύθηκε το 1965 από την Condumex.

Το Κέντρο Carso είναι ένα από τα ιδρυτικά μέλη της Παγκόσμιας Ψηφιακής Βιβλιοθήκης της UNESCO. Τα αρχεία του περιέχουν 700 πόρους τεκμηρίωσης – περίπου 2 εκατομμύρια σελίδες – και η βιβλιοθήκη του περιέχει 80.554 βιβλία (18 από αυτά είναι αρχέτυπα). Το κέντρο Carso διαθέτει περίπου 800.000 τεκμήρια.

Ιστορία
-------

Το Κέντρο Carso ιδρύθηκε από την εταιρία Conductores Mexicanos (Condumex) με στόχο τη διάσωση βιβλιογραφικών και τεκμηριωτικών αρχείων μεγάλης ιστορικής αξίας που θα χάνονταν λόγω έλλειψης συντήρησης ή που θα πωλούνταν σε βιβλιοθήκες και αρχεία του εξωτερικού.

Το Κέντρο Carso εγκαινιάστηκε το 1965 από τον Ρικάρντο Γκαρσία Σάινθ. Η πρώτη απόκτηση του κέντρου ήταν μια ιδιωτική συλλογή 10.000 βιβλίων του 19ου αι. η οποία περιελάμβανε αρχεία από την Επισκοπή της Γκουανταλαχάρα και αλληλογραφία μεταξύ πολλών προσωπικοτήτων που συμμετείχαν στην ανεξαρτησία του Μεξικού.

Το πρώτο διοικητικό συμβούλιο αποτελούνταν από διανοούμενους όπως ο Χεσούς Ρέγιες Χερόλες, ο Ιγνάσιο Μπερνάλ, ο Σίλβιο Ζαβάλα, ο Αντόνιο Μαρτίνεθ Μπαέζ, ο Αλφόνσο Νοριέγκα, μεταξύ άλλων.

Μερικά από τα αντικείμενα συλλογής του Kέντρου Carso δωρίστηκαν στην κυβέρνηση του Μεξικού, όπως η επιστολή προκήρυξης του Μεξικανικού Συντάγματος του 1917, υπογεγραμμένη από τον Βενουστιάνο Καράνσα ή το ημερολόγιο του Μεξικανού πολιτικού και ιστορικού Κάρλος Μαρία ντι Μπουσταμάντε.

Το 1976, το Κέντρο Carso δέχτηκε τους πρώτους εκπαιδευόμενους από το Εθνικό Αυτόνομο Πανεπιστήμιο του Μεξικού και ορισμένους από αυτούς είναι σήμερα επιφανείς ερευνητές.

Βιβλιοθήκες
-----------

Η βιβλιοθήκη του Κέντρου Carso διαθέτει 80.554 τόμους βιβλίων. Μερικές από τις ιδιαίτερες συλλογές αφορούν τις ακόλουθες βιβλιοθήκες:

* Βιβλιοθήκη Ερνέστο ντα Πένια: αποτελείται από τη βιβλιογραφική συλλογή του εν λόγω ερευνητή, ο οποίος γνώριζε σχεδόν 30 γλώσσες, επομένως αυτή η συλλογή είναι πολύγλωσση .
* Βιβλιοθήκη Madero Spiritist
* Βιβλιοθήκη Virrenal
* Βιβλιοθήκη Pagliai
* Βιβλιοθήκη Poblana

### Αμερικανικά αρχέτυπα

Τα λεγόμενα αμερικανικά αρχέτυπα είναι εκείνα τα κείμενα που τυπώθηκαν όταν πρωτοεμφανίστηκε η τυπογραφία που στην περίπτωση του Μεξικού ήταν το 1534. Για το Κέντρο Carso η συλλογή αυτών των κειμένων αφορούν συνολικά 18 αρχεία.

Δείτε επίσης
------------

* Κατάλογος μεγαλύτερων βιβλιοθηκών
* Μεξικό
* Πόλη του Μεξικού
* Παγκόσμια Ψηφιακή Βιβλιοθήκη

Παραπομπές
----------

1. ↑  «Quiénes somos» (στα Ισπανικά). Centro de Estudios de Historia de México. Αρχειοθετήθηκε από το πρωτότυπο στις 30 Νοεμβρίου 2015. Ανακτήθηκε στις 12 Δεκεμβρίου 2015.
2. ↑  «Inicio». *Fundación Carlos Slim* (στα Ισπανικά). Ανακτήθηκε στις 7 Φεβρουαρίου 2022.
3. ↑  «Listo megaproyecto Biblioteca Mundial Digital» (στα es). *El Economista* (Mexico). April 21, 2009.. Ανακτήθηκε στις December 12, 2015.
4. ↑  «Biblioteca Ernesto de la Peña» (στα Ισπανικά). Centro de Estudios de Historia de México. Αρχειοθετήθηκε από το πρωτότυπο στις 22 Δεκεμβρίου 2015. Ανακτήθηκε στις 12 Δεκεμβρίου 2015.
5. ↑  «Biblioteca» (στα Ισπανικά). Centro de Estudios de Historia de México. Αρχειοθετήθηκε από το πρωτότυπο στις 17 Δεκεμβρίου 2015. Ανακτήθηκε στις 12 Δεκεμβρίου 2015.
6. 1 2 3 4 5  Ramos, Manuel (2015). *Breve historia del Centro de Estudios de Historia de México Carso* (στα Ισπανικά). Mexico: Fundación Carlos Slim. ISBN 978-607-7805-11-3.
7. ↑  «Biblioteca Ernesto de la Peña». *www.cehm.org.mx*. Ανακτήθηκε στις 8 Φεβρουαρίου 2022.
8. ↑  «Biblioteca Espiritista de Madero». *www.cehm.org.mx*. Ανακτήθηκε στις 8 Φεβρουαρίου 2022.
9. ↑  «Biblioteca Virreinal». *www.cehm.org.mx*. Ανακτήθηκε στις 8 Φεβρουαρίου 2022.
10. ↑  «Biblioteca Pagliai». *www.cehm.org.mx*. Ανακτήθηκε στις 8 Φεβρουαρίου 2022.
11. ↑  «Biblioteca Poblana». *www.cehm.org.mx*. Ανακτήθηκε στις 8 Φεβρουαρίου 2022.
12. ↑  «Incunables americanos. Libros impresos en México en el siglo XVI». *Secretaría de Cultura/Sistema de Información Cultural* (στα Ισπανικά). Ανακτήθηκε στις 8 Φεβρουαρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κέντρο Carso για τη Μελέτη της Ιστορίας του Μεξικού** |

* Official website
* Carlos Slim - Βritannica

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 187336608

 |

 |